**** 

**HRVATSKI NOGOMETNI SAVEZ**

**NOGOMETNI SAVEZ ZAGREBAČKE ŽUPANIJE**

**Nogometni savez Velika Gorica**

***tel. 01/6265-237, tel, fax: 01/6265-236***

 ***e-mail: nogometno.srediste.velika.gorica@zg.t-com.hr***

|  |  |
| --- | --- |
| Velika Gorica, 16.12.2017. god.  |  Broj: V-39/2017. |

**GLASILO**

**VG VETERANA**

****

**Sadržaj :**

 **- Završna tablica, jesen 2017.**

 **- Izvještaj Povjerenika za natjecanje, jesen 2017.**

 **- Izvještaj Disciplinskog suca, jesen 2017.**

**- Raspored Dvoranskog prvenstva 2018.**

**- Propozicije Dvoranskog prvenstva 2018.**

**- Obrazac prijave za Dvoransko prvenstvo 2018.**

**- Preregistracija**

**Izdaje: NOGOMETNI SAVEZ VELIKA GORICA**

 **HBZ 80, 10410 VELIKA GORICA**

**IBAN: HR6723600001101401378, ZABA**

 **HR7423400091110806134, PBZ**

**OIB: 12001227058**

**Obradio: Zlatko Petrac**

KONAČNA TABLICA NAKON 13. KOLA

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Mj** | **Momčad** | **Utak** | **Pob** | **Ner** | **Por** | **Golovi** | +/- | **Bodovi** |
|   |   |   |   |   |   |   |   |  |
| **1.** | **MLADOST** | **13** | **12** | **0** | **1** | **38-6** | **32** | **36** |
| 2. | KLAS | 13 | 9 | 2 | 2 | 34-18 | 16 | **29** |
| 3. | MLAKA | 13 | 8 | 0 | 5 | 22-15 | 7 | **24** |
| 4. | TUROPOLJAC | 13 | 6 | 2 | 5 | 29-24 | 5 | **20** |
| 5. | BUNA | 13 | 6 | 2 | 5 | 28-26 | 2 | **20** |
| 6. | GORICA | 13 | 6 | 2 | 5 | 21-20 | 1 | **20** |
| 7. | HRUŠEVEC | 13 | 5 | 3 | 5 | 20-22 | -2 | **18** |
| 8. | MRACLIN | 13 | 5 | 1 | 7 | 30-32 | -2 | **16** |
| 9. | UDARNIK | 13 | 5 | 1 | 7 | 24-26 | -2 | **16** |
| 10. | DINAMO | 13 | 5 | 0 | 8 | 23-33 | -10 | **15** |
| 11. | LEKENIK | 13 | 4 | 2 | 7 | 33-34 | -1 | **14** |
| 12. | VATROGASAC | 13 | 4 | 1 | 8 | 21-36 | -15 | **13** |
| 13. | GRADIĆI | 13 | 3 | 3 | 7 | 18-37 | -19 | **12** |
| 14. | VG BOYS | 13 | 2 | 3 | 8 | 20-32 | -12 | **9** |
|   |  |  |  |  |  | 361-361 |  |  |

**NOGOMETNI SAVEZ VELIKA GORICA**

**LIGA VETERANA**

**POVJERENIK ZA NATJECANJE**

**IZVJEŠTAJ ZA POLUSEZONU**

**Jesen 2017**.

Početkom nove natjecateljske sezone, u želji i nadanjima da se još kvalitetnije organizira i sprovodi veteransko velikonogometno natjecanje, Izvršni dobor NS Velika Gorica izabrao je novo rukovodstvo Lige veterana.

Za Povjerenika natjecanja veterana izabran je Zlatko Petrac, za Povjerenika za suđenje Dalibor Meić, dok je Disciplinski sudac ostao stari, gospodin Stjepan Petrac.

Za natjecanje je prijavljeno 14 ekipa: novi su dečki iz Udarnika i VNK Lekenik iz Sisačko-moslavačke županije, dok su stari članovi Lige: Buna, Dinamo, Gorica, Gradići, Hruševec, Klas, Mladost, Mlaka, Mraclin, Turopoljac, Vatrogasac i VG Boys .

Natjecanje je startalo 01.09. poludirigiranim žrijebom radi dosta momčadi koje svoje utakmice kao domaćini odigravaju ponedjeljkom, kada baš i nije naš veteranski dan. Ali zauzetost terena i mudrovanja uprava klubova to diktiraju. Završili smo 26.11. odigravanjem zadnjih odgođenih utakmica.

Prvenstvo nije počelo nešto bajno. Izgleda da su nam velike ljetne vrućine malo previše udarile u glavu, da se nismo dovoljno rashladili u i na moru tako da su glave bile vruće i neobuzdane u samom začetku natjecanja.

Imali smo 3 prekida ili incidentne situacije u ovom dijelu prvenstva.

Već u 1.kolu imali smo prekid u Novom Čiču na tekmi između Dinama i Gorice, drugi prekid imali smo u 7. kolu na tekmi Vatrogasac-Hruševec, a treći prekid, nadam se i zadnji za dulje vrijeme u 9. kolu na tekmi Turopoljca i VG Boysa. Možda bi ovaj zadnji prekid bilo ljepše nazvati incidentna i neuravnotežena situacija.

Poprilično neobična situacija za sve nas koji se bavimo i živimo veteranski nogomet. Umjesto da uživamo u blagodatima igranja nogometa u najljepšoj životnoj dobi, mi se svađamo i radimo gluposti. Da ne ulazimo u pojedinosti radi kojih su se prekidi dogodili, vjerujem da smo svi svjesni da nam toga ne treba. Pokušajmo ne tražiti savršenstvo od sudaca, pokušajmo ne odigravati nešto što nismo mogli niti dok smo bili u mlađim godinama, pokušajmo sa što manje negativnih misli, primisli i loših duhovnih stanja dolaziti na tekme, pokušajmo se smiriti i urazumiti, te shvatiti da je veteransko natjecanje jedno veliko druženje i zahvala Njemu što nam još uvijek omogućuje da se igramo i „trčimo“ po zelenim travnjacima naše mladosti.

Tijekom jesenskog djela natjecanja imali smo nekoliko odgoda, prvenstveno radi lošeg vremena i sudjelovanja naše ekipe, VNK Mladost, na državnoj smotri veteranskog nogometa. Ne želeći prakticirati lošu praksu iz bivših vremena, sve zaostale tekme smo, nekako, uspjeli odigrati u ovoj polusezoni, ne radeći tako probleme niti sebi niti županiji.

Veliko HVALA voditeljima i igračima na podnesenoj žrtvi u tim odgođenim utakmicama i korektnosti što se samog odigravanja tiče.

U jesenskom dijelu, kroz 13 kola odigrano je 91 utakmica na kojima smo imali tri prekida. Postignut je ukupno 361 gola što nam daje prosjek od 27,8 po kolu i 4,0 po utakmici.

Solidna efikasnost naših dičnih nogoloptača.

Najefikasnija je ekipa Mladosti koja je postigla 38 golova dok je najneefikasnija ekipa Gradića koje je postigla 19 golova.

Najbolju obranu ima Mladost koja je primila samo 6 golova dok je najpropusnija obrana ekipe Gradića koja je primila 37 golova.

Suci

Utakmice lige veterana sudili su, pretežito iskusni, suci NS Velika Gorica. Njih 13 odsudilo je polusezonu na vrlo visokoj razini. U boj sa veteranima „ubačeno“ je nekoliko mlađih sudaca koji bi u budućnosti mogli obavljati tu tešku i odgovornu funkciju, a sve sa ciljem da ih se što kvalitetnije pripremi za suđenje teških veteranskih utakmica. Iskusni suci su svoj posao obavili vrlo kvalitetno, a mladi i nadobudni su također vrlo dobro obavili svoju zadaći i nisu se dali isprovocirati od strane veterana.

Problemi.

Tko ih nema i koje druženje, natjecanje ili organizacija ih nema. Imamo ih svi. Ali pokušati ćemo da ih bude što manje i da sve eventualne problema što bezbolnije riješimo, po mogućnosti na zadovoljstvo svih. Nama veteranima se prvenstveno pojavljuje problem dolaska na Plenarne sastanke pred početak Lige ili nekog drugog veteranskog natjecanja. Vjerujem da su sve osobe koje su izabrane za voditelje momčadi punoljetne, više-manje zaposlene, posjeduju određeni stupanj odgovornosti, prvenstveno da vole veteransko nogoloptanje i druženje. Stoga ne vidim razloga nedolaska i neodazivanja na plenarne sastanke, ne vidim zašto se javlja problem poslati mailom prijavu za neko natjecanje ili mailom riješiti neki drugi veteranski problem koji se , eventualno, pojavio. Ne možemo reći da nemamo vremena. Navečer, kad se situacija smiri, kada uzmemo hladnu pivicu iz svog frižidera, polako uključimo kutiju koju računalo ili lap zovemo i vidimo tko nam se javio pi pitanju veterana. Barem danas u vrijeme ove informatizacije nije problem poslati mail i popuniti određeni upitnik. Zato probajmo taj problem eliminirati ili ga svesti na najmanju moguću mjeru. Znamo i sami da takve stvari stvaraju velike probleme rukovodstvima natjecanja, pa tako i našeg, veteranskog.

Kotizacija

Novčane problem imamo svi i nije ih lako riješiti. Ali kad smo ušli u određena natjecanja bili smo svjesni da ćemo imati određena financijska zaduženja prema organizatoru i bilo bi fer i korektno to i realizirati, bez da se poseže za ultimatumima, suspenzijama, kaznama ……..

Zaključak

Jesenskim dijelom natjecateljske sezone 2017/18. u načelu sam zadovoljan.

Riješiti problemčić discipline na utakmicama, problemčić sa dolaskom na veteranske sastanke i problemčić sa ažurnijim ispunjavanjem financijskih obaveza i veteranski život će nam biti šala mala, uživanje i novi smisao života u ovim, najljepšim, godinama.

Zahvaljujem se svim voditeljima, igračima, sucima, gledateljima i ostalima koji su na bilo koji način sudjelovali u veteranskom natjecanju. Žrtva koju podnosimo je velika, ali kad je dobro, onda ne pitamo za cijenu.



Velika Gorica, 27.11.2017. Povjerenik za natjecanje Lige veterana NS VG

Zlatko Petrac



NS VELIKA GORICA

 *DISCIPLINSKI SUDAC*

*Velika Gorica, studeni 2017.*

***IZVJEŠĆE***

***disciplinskog suca za jesenski dio sezone 2017/18.***

*U jesenskom dijelu sezone 2017/18. disciplinski sudac NS VG zaprimio je od strane Povjerenika Lige veterana tri prijave za obradu.*

*Uvidom u Prijave, a temeljem pozitivnih odredaba DP HNS donio sam slijedeće*

***ODLUKE***

1. *Temeljem odredaba čl.68. DP HNS kaznio sam jednu momčad* ***novčanom kaznom*** *zbog****:“napuštanja terena za igru i nepotpisivanja Zapisnika o utakmici“,***
2. *Temeljem odredaba čl.58. DP HNS kaznio sam jednog igrača* ***zabranom igranja u vremenu od******1 godine****,zbog****:“udaranja suca utakmice i izazivanja prekida utakmice“,***
3. *Temeljem odredaba čl.68.DP HNS,a vezano uz kaznu iz točke 2., kaznio sam momčad* ***novčanom kaznom*** *zbog****:“izazivanja prekida utakmice od strane igrača dotične momčadi“,***
4. *Temeljem odredaba čl.57.DP HNS kaznio sam jednog igrača* ***zabranom igranja na 6 utakmica*** *zbog****:“međusobnog udaranja sa suparničkim igračem“,***
5. *Temeljem odredaba čl.57.DP HNS kaznio sam jednog igrača* ***zabranom igranja na 8 utakmica*** *zbog****:“međusobnog udaranja sa suparničkim igračem“.****To je bio ponovljeni prekršaj igrača.*

*Iz gore navedenog vidljivo je da je jesenski dio prvenstva bio nediscipliniran što se tiče momčadi i igrača. Ova činjenica odnosi se na dva kluba i tri igrača,ali i unatoč tome zvuči neprimjereno.*

*Vjerujem,da u nastavku prvenstva ovakve situacije se više ne će ponoviti,a to je obveza svih voditelja i igrača da se prije,za vrijeme i nakon utakmice ponašaju u sportskom duhu.*

*I na kraju ističem da utakmice treba shvatiti kao igru, zabavu, druženje, a ne mjesto za ispoljavanje frustracija.*

*Disciplinski sudac NS Velika Gorica:*

*Stjepan Petrac sr*

LIGA VETERANA NS VELIKA GORICA

19. DVORANSKO PRVENSTVO

VETERANA NS VELIKA GORICA

 **RASPORED ODIGRAVANJA, početak u 20,00 sati**

|  |  |
| --- | --- |
| 1 | BUNA |
| 2 | MLADOST |
| 3 | VG BOYS |
| 4 | VATROGASAC |
| 5 | HRUŠEVEC |
| 6 | GORICA |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Poč.** |  | **1.kolo** | **20.01.2018.** |  |  | **Poč.** |  | **6.kolo** | **24.02.2018.** |  |
| **20,00** | 1 | BUNA | GORICA | 6 |  | **20,00** | 6 | GORICA | BUNA | 1 |
| **20,45** | 2 | MLADOST | HRUŠEVEC | 5 |  | **20,45** | 5 | HRUŠEVEC | MLADOST | 2 |
| **21,15** | 3 | VG BOYS | VATROGASAC | 4 |  | **21,15** | 4 | VATROGASAC | VG BOYS | 3 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Poč.** |  | **2.kolo** | **27.01.2018.** |  |  | **Poč.** |  | **7.kolo** | **03.03.2018.** |  |
| **20,00** | 4 | VATROGASAC | GORICA | 6 |  | **20,00** | 6 | GORICA | VATROGASAC | 4 |
| **20,45** | 5 | HRUŠEVEC | VG BOYS | 3 |  | **20,45** | 3 | VG BOYS | HRUŠEVEC | 5 |
| **21,15** | 1 | BUNA | MLADOST | 2 |  | **21,15** | 2 | MLADOST | BUNA | 1 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Poč.** |  | **3.kolo** | **03.02.2018.** |  |  | **Poč.** |  | **8.kolo** | **10.03.2018.** |  |
| **20,00** | 2 | MLADOST | GORICA | 6 |  | **20,00** | 6 | GORICA | MLADOST | 2 |
| **20,45** | 3 | VG BOYS | BUNA | 1 |  | **20,45** | 1 | BUNA | VG BOYS | 3 |
| **21,15** | 4 | VATROGASAC | HRUŠEVEC | 5 |  | **21,15** | 5 | HRUŠEVEC | VATROGASAC | 4 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Poč.** |  | **4.kolo** | **10.02.2018.** |  |  | **Poč.** |  | **9.kolo** | **17.03.2018.** |  |
| **20,00** | 6 | GORICA | HRUŠEVEC | 5 |  | **20,00** | 5 | HRUŠEVEC | GORICA | 6 |
| **20,45** | 1 | BUNA | VATROGASAC | 4 |  | **20,45** | 4 | VATROGASAC | BUNA | 1 |
| **21,15** | 2 | MLADOST | VG BOYS | 3 |  | **21,15** | 3 | VG BOYS | MLADOST | 2 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Poč.** |  | **5.kolo** | **17.02.2018.** |  |  | **Poč.** |  | **10.kolo** | **24.03.2018.** |  |
| **20,00** | 3 | VG BOYS | GORICA | 6 |  | **20,00** | 6 | GORICA | VG BOYS | 3 |
| **20,45** | 4 | VATROGASAC | MLADOST | 2 |  | **20,45** | 2 | MLADOST | VATROGASAC | 4 |
| **21,15** | 5 | HRUŠEVEC | BUNA | 1 |  | **21,15** | 1 | BUNA | HRUŠEVEC | 5 |

P R O P O Z I C I J E

Članak 1.

Naziv natjecanja: 19. DVORANSKO MALONOGOMETNO PRVENSTVO VETERANA NOGOMETNOG SAVEZA VELIKA GORICA.

U daljnjem tekstu: Prvenstvo.

Organizator Prvenstva je Liga veterana NS Velika Gorica.

Prvenstvom rukovodi Vijeće Lige, sastavljeno od voditelja momčadi, Povjerenika lige, Povjerenika za suđenje i Disciplinskog suca NS VG.

Članak 2.

Na Prvenstvu sudjeluje 6 (šest) momčadi koje, sukladno njihovim pismenim prijavama, prihvati Vijeće lige.

Članak 3.

Utakmice se igraju na terenu Panadić sport, u Velikoj Gorici.

Utakmice sude suci NS Velika Gorica, a određuje ih Povjerenik za suđenje NS Velika Gorica. Momčad ne može tražiti izuzeće suca za svoje utakmice.

Utakmicu suda 2 (dva) suca.

Naknada za suđenje iznosi 60,00 (šezdeset) kuna po utakmici.

Ukoliko se momčadi žale na pojedinog suca, Povjerenik za suđenje će ispitati ponašanje tog suca i odlučiti o njegovim daljnjim aktivnostima na Prvenstvu.

Sudac koji aktivno nastupa za neku momčad ne može obavljati dužnost suca na Prvenstvu.

Članak 4.

U prijavi za natjecanje momčad treba navesti:

- naziv momčadi

- ime i prezime igrača

- broj sportske iskaznice

- voditelja i trenera momčadi

- kontakt osobu i broj telefona za kontakt.

Identifikacijski dokument je važeća veteranska sportska iskaznica NSZŽ i osobna iskaznica.

U slučaju da momčad nije dala važeći identifikacijski dokument za traženog igrača prijavljuje se Organizatoru, a utakmicu gubi 5-0 ili postignutim rezultatom ako je povoljniji.

Članak 5.

Za momčad se može prijaviti 25 (dvadesetpet) registriranih igrača veterana kluba, prije početka natjecanja.

Pravo nastupa imaju igrači rođeni 31.12.1985. i stariji.

Članak 6.

Natjecanje se odvija u jednoj skupini, dvostrukim bod-sistemom.

Utakmice se igraju 2x20 minuta, odmor u poluvremenu od 2 minute.

Momčad koja pobjedi na utakmici osvaja tri boda, a kod neriješenog rezultata svaka momčad osvaja po jedan bod.

Za svako kolo obavezno se ispunjava Zapisnik o utakmici.

Članak 7.

Prijava momčadi za nastup vrši se na propisanom obrascu, a predaje se zapisničkom stolu

15 (petnaest) minuta prije početka utakmice.

Uz prvu prijavu momčadi, trebaju se priložiti identifikacijski dokumenti za igrače koji nastupaju.

Za utakmicu se može prijaviti najviše 12 (dvanaest) igrača, voditelj i trener momčadi.

U igri je istovremeno najviše 6 (šest) igrača jedne momčadi od kojih je jedan vratar.

Utakmicu mogu započeti minimalno 4 (četiri) igrača jedne momčadi od kojih je jedan vratar.

Na klupi za pričuvne igrače mogu biti samo prijavljeni igrači za tu utakmicu, trener i voditelj.

Ako momčad tijekom igre, radi ozljeda, isključenja i sličnog, ostane sa manje od 4 (četiri) igrača u terenu, utakmica se prekida i pobjednik je suparnik rezultatom 5-0 ili trenutnim, ako je povoljniji.

Broj zamjena na utakmici je neograničen, zamjene su “leteće“ i vrše se kod zapisničkog stola na propisan način.

Članak 8.

Igrači mogu igrati isključivo u obući za mali nogomet.

U slučaju iste ili slične boje dresova, boju dresova bira domaćin, a rezervne osigurava Organizator.

Najmanje 2 (dvije) ispravne lopte za utakmicu osigurava Organizator.

Članak 9.

**Klizeći start nije dozvoljen niti na igrača niti na loptu u posjedu igrača.**

Kad lopta udari u strop, nastavak igre je ubacivanje sa strane protiv momčadi koja je zadnja igrala loptom.

**Kazneni udarci izvode se s točke udaljenosti 6 (šest) metara od vrata.**

Članak 10.

Za preoštru igru, grubu igru ili nesportsko ponašanje članova momčadi sudac mora iste kazniti isključenjima na 2 (dvije) minute, 5 (pet) minuta ili do kraja utakmice crvenim kartonom.

O težini kazne odlučuje isključivo sudac.

Igrač kažnjen s 2 (dvije) vremenske kazne na istoj utakmici više ne može ulaziti u igru i mora napustiti klupu za rezervne igrače.

O kazni člana momčadi isključenog do kraja utakmice odlučuje Organizator nakon odigrane utakmice i on automatski nema pravo nastupa u slijedećem kolu.

U slučaju težeg incidenta o kazni odlučuje Organizator odmah nakon odigranog kola.

Članak 11.

Utakmice se igraju po unaprijed utvrđenom rasporedu i satnici.

Momčad može maksimalno zakasniti 5 (pet) minuta na početak odigravanja utakmice.

U slučaju neopravdanog većeg kašnjenja ili nedolaska, momčad koja kasni ili nije došla na utakmicu istu gubi rezultatom 5-0.

Ako momčad ne odigra 2 (dvije) utakmice slijedi diskvalifikacija momčadi iz natjecanja.

Ako momčad nije odigrala 70 % utakmica, njezini rezultati se brišu.

Članak 12.

**Svaki 6. (šesti)** i daljnji prekršaj tijekom poluvremena kažnjava se kao akumulirani prekršaj.

Za akumulirani prekršaj smatra se prekršaj zbog kojeg suparnik izvodi izravni slobodni udarac.

**Akumulirani prekršaj može se dobiti i** **za isključenje igrača sa klupe**, **voditelja ili trenera kao i za neispravno izvršenu zamjenu igrača.**

Svaki akumulirani prekršaj se izvodi sa točke 9 (devet) metara od vrata, bez “živog zida”.

**Za svako isključenje na 2 (dvije) minute dobiva se jedan akumulirani prekršaj, na 5 (pet) minuta 2 (dva) akumulirana prekršaja, a za isključenje do kraja utakmice 3 (tri) akumulirana prekršaja**.

Kada obje momčadi istovremeno ispune kriterij akumuliranih prekršaja, prvi izvođač je momčad koja je prva ušla u bonus, a zatim momčad koje je druga stekla bonus i nakon tih udaraca nema nastavka igre.

Nastavak igre je sudačko podbacivanje na centru terena za igru.

**Kod izvođenja akumuliranog prekršaja vratar mora biti udaljen minimalno 5 (pet) metara od lopte.**

Organizator osigurava semafor i osobu za brojanje akumuliranih prekršaja.

**Utakmice se igraju loptom broj 5, slabijeg odskoka.**

Članak 13.

**Vrijeme izvođenja izravnih i neizravnih udarca kao i ubacivanja je 4 (četiri) sekunde.**

Ubacivanje sa strane izvodi se nogom i lopta mora biti iza crte.

Udaljenost igrača od lopte kod izvođenja svih vrsta udaraca je 5 (pet) metara.

**Suparnički igrači moraju se odmah odmaknuti od lopte najmanje na 1 (jedan) metar, u protivnom će biti kažnjeni dobivanjem akumuliranog prekršaja.**

Tada je nastavak igre ponovno izvođenje radi kojeg je zaustavljena igra.

**U slučaju da izvođač dignutom rukom traži „zid“ na 5 (pet) metara, za izvođenje mora čekati znak suca, u protivnom gubi loptu.**

Namjerno vraćenu loptu stopalom od strane suigrača, vratar ne može nekažnjeno dirati rukom.

Lopta se u igru ubacuje nogom sa podloge i iz tog ubacivanja ne može se direktno postići zgoditak.

**Vratar ubacuje loptu u igru (nakon gol auta) rukom ili nogom.**

Članak 14.

Redoslijed na tablici određuje se prema broju osvojenih bodova.

Ako dvije ili više momčadi osvoje jednaki broj bodova odlučuje međusobni susret.

Ako je i to jednako odlučuje veći broj postignutih zgoditaka.

Ako je i to jednako odlučuje gol-razlika.

Ako je i to jednako odlučuje veći broj pobjeda.

**Ako se ni na ovakav način ne može utvrditi plasman, onda se odmah izvode šesterci, po**

**1 (jedan) svaka momčad naizmjenično od strane istog igrača do dobivanja pobjednika.**

Vratar, a i igrač koji izvodi sedmerac, može biti bilo koji od prijavljenih igrača upisanih u zapisniku.

Isključeni igrač na dvije vremenske kazne ili isključeni igrač do kraja utakmice ne mogu izvoditi šesterce.

Članak 15.

Žalba na odigranu utakmicu podnosi se maksimalno 30 (trideset) minuta nakon završetka utakmice, pismenim putem, uz uplatu 500,00 (petsto) kuna.

Žalbu rješava Disciplinska komisija najkasnije do početka slijedećeg kola uz pismenu obavijest o žalbi.

Članak 16.

Prvenstvo se financira iz uplata kotizacije momčadi kao i financiranjem iz drugih izvora.

Kotizacija po momčadi iznosi **1 000,00 (tisuću)** kuna, plativo Organizatoru najkasnije prije odigravanja 2. utakmice.

Članak 17.

Pokalima se nagrađuju tri prvoplasirana momčad.

Prvoplasirana momčad se dodatno nagrađuje sa 15 (petnaest) medalja.

Najbolji igrač nagrađuje se prigodnom nagradom.

Najbolji vratar nagrađuje se prigodnom nagradom.

Najbolji strijelac nagrađuje se prigodnom nagradom.

Najbolji strijelac je igrač koji je suparnicima postigao najveći broj zgoditaka.

Ukoliko dva ili više igrača postignu isti broj zgoditaka uspješniji je onaj koji je odigrao manji broj utakmica.

Ukoliko je i to isto bolji je onaj koji je na više utakmica postigao zgoditak.

Ukoliko je i to isto, bolji je onaj koji je iz bolje plasirane momčadi.

Ukoliko je i to isto, bolji se određuje žrijebom.

Članak 18.

Pravo tumačenja Propozicija isključivo ima Organizator u skladu s pozitivnim iskustvima u nogometnoj praksi i njegova odluka je konačna.

Igrači nastupaju na vlastitu odgovornost.

Momčadi snose sve troškove odigravanja utakmica.

Organizator ne odgovara za eventualno izgubljene ili nestale osobne stvari tijekom natjecanja.

Članak 19.

Za sve što nije navedeno primjenjuje se Pravilnik o natjecanjima HNS-a.

Velika Gorica, 10.01.2018.

Organizator Prvenstva

|  |  |
| --- | --- |
| **LIGA VETERANA NS VELIKA GORICA** | **19. MALONOGOMETNO PRVENSTVO VETERANA** **NS VELIKA GORICA 2018.** |

|  |  |
| --- | --- |
| NAZIV EKIPE: |  |

 **PRIJAVA IGRAČA**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Rb | Prezime i ime / kolo | 1. | 2. | 3. | 4. | 5. | 6. | 7. | 8. | 9. | 10. |
| 1 |  |  |  |  |  |  |  |  |  |  |  |
| 2 |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |
| 4 |  |  |  |  |  |  |  |  |  |  |  |
| 5 |  |  |  |  |  |  |  |  |  |  |  |
| 6 |  |  |  |  |  |  |  |  |  |  |  |
| 7 |  |  |  |  |  |  |  |  |  |  |  |
| 8 |  |  |  |  |  |  |  |  |  |  |  |
| 9 |  |  |  |  |  |  |  |  |  |  |  |
| 10 |  |  |  |  |  |  |  |  |  |  |  |
| 11 |  |  |  |  |  |  |  |  |  |  |  |
| 12 |  |  |  |  |  |  |  |  |  |  |  |
| 13 |  |  |  |  |  |  |  |  |  |  |  |
| 14 |  |  |  |  |  |  |  |  |  |  |  |
| 15 |  |  |  |  |  |  |  |  |  |  |  |
| 16 |  |  |  |  |  |  |  |  |  |  |  |
| 17 |  |  |  |  |  |  |  |  |  |  |  |
| 18 |  |  |  |  |  |  |  |  |  |  |  |
| 19 |  |  |  |  |  |  |  |  |  |  |  |
| 20 |  |  |  |  |  |  |  |  |  |  |  |
| 21 |  |  |  |  |  |  |  |  |  |  |  |
| 22 |  |  |  |  |  |  |  |  |  |  |  |
| 23 |  |  |  |  |  |  |  |  |  |  |  |
| 24 |  |  |  |  |  |  |  |  |  |  |  |
| 25 |  |  |  |  |  |  |  |  |  |  |  |

Voditelj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kontakt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komisija za ovjeru registracija klubova i igrača, temeljem čl. 79. Pravilnika o statusu igrača i registracijama, dana 24.10.2017.godine donijela je

**O D L U K U**

**o načinu preregistracije i stjecanja prava nastupa igrača/ica na javnim**

**utakmicama**

1. U 2018. godini preregistraciju svih igrača/ica (dalje: igrača) obvezno će obaviti svi županijski nogometni savezi (ŽNS) i nogometna središta (NS) ovlaštena za registraciju igrača i klubova. Preregistracija se obavlja putem elektronskog sustava „Comet“, a sukladno članku 15.Pravilnika o statusu igrača i registracijama. Preregistracija koja se ne obavi u putem sustava „Comet“ ništavna je.
2. Preregistracija igrača obavljat će se u dva razdoblja:

a) za igrače klubova Prve i Druge HNL, Prve HNLŽ i Prve HMNL u razdoblju od 18. 01. (četvrtak) do 15. 02. 2018. (četvrtak).

b) za igrače Treće HNL, Četvrte nogometne lige, Druge HNLŽ, Druge HMNL u razdoblju od 18. 01. (četvrtak) do 28. 02. 2018. (srijeda).

**c) za igrače klubova županijskog stupnja natjecanja (nogometaši, nogometašice, malonogometaši, veterani), razdoblje preregistracije će utvrditi izvršni obori nadležnog ŽNS-a, s tim da se preregistracija treba obaviti u razdoblju od 18. 01. (četvrtak) do 28. 02. 2018. (srijeda).**

Odluku o razdoblju preregistracije ŽNS-i objavljuju u svojim službenim glasilima

3. Obvezi preregistracije podliježu svi igrači koji su registrirani zaključno s posljednjim danom koji prethodi prvom danu preregistracije, i to:

a) igrači profesionalci

b) ustupljeni igrači u matičnom klubu i klubu u kojem je igrač ustupljen

c) igrači amateri - samo igrači koje klub želi preregistrirati.

4. Preregistracije se ne obavlja za igrače koji se redovno registriraju u vrijeme trajanja preregistracije, s tim što za te registracije, vrijede odredbe ove Odluke vezane za obrasce za registraciju, uključujući i nove športske iskaznice i fotografije.

5. Svi igrači iz točke 3/c ove Odluke koje klub do posljednjeg dana utvrđenog za preregistraciju ne preregistrira, automatski prestaju biti registrirani članovi kluba, te se mogu registrirati za bilo koji klub po odredbama članka 36/1. u vezi s člankom 79. Pravilnika o statusu igrača i registracijama, s tim da su obvezni u prijavi za registraciju, u rubrici „dosadašnji član“ upisati ime kluba u kojem su bili registrirani do preregistracije, a u rubrici „napomena“ upisati „nije preregistriran“. Ukoliko igrač nakon što nije preregistriran mijenja područje ŽNS-a, obvezan je izvaditi brisovnicu.

Ako kub nakon isteka roka za preregistraciju ne preregistrira igrača iz točke 3/a ove Odluke (igrači s ugovorom), nadležno tijelo za registraciju upozorit će klub da je obvezan obaviti preregistraciju.

Ukoliko klub to ne učini, nadležno tijelo za preregistraciju objavit će preregistraciju takvog igrača i podnijeti disciplinsku prijavu protiv kluba.

Nadležno tijelo za registraciju ovlašteno je rješavati slučajeve iz točke 3/b u produženom roku, koji ne može biti duži od osam dana od zadnjeg dana određenog za preregistraciju.

6. Nakon isteka roka za preregistraciju igrača, za klub mogu nastupati samo igrači koji su preregistrirani po odredbama ove Odluke, kao i igrači koji su redovno registrirani tijekom razdoblja preregistracije i čije su registracije objavljene u službenom glasilu nadležnog ŽNS i HNS-a.

Protiv kluba za kojeg nastupi igrač koji nije preregistriran i/ili nije objavljena njegova preregistracija, provest će se disciplinski postupak i primijeniti će se natjecateljske sankcije sukladno Pravilniku o nogometnim natjecanjima.

7. **U svrhu obavljanja preregistracije, svaki klub obvezan je dostaviti tijelu nadležnom za registracije sljedeću dokumentaciju:**

a) **popis registriranih igrača koje želi preregistrirati, ispisan iz COMET sustava, u dva primjerka** (jedan primjerak ostaje tijelu nadležnom za registracije, a drugi se poslije ovjere vraća klubu), koji će

sadržavati sljedeće podatke:

- prezime i ime igrača,

- datum i mjesto rođenja,

- broj dosadašnje registracije,

- članak po kojem je igrač registriran (dosadašnji članak),

- osobni identifikacijski broj (OIB)

Popis u ime kluba potpisuje osoba, ovlaštena zastupati klub.

b) **dosadašnju športsku iskaznicu**,

c) **prijavu za (pre)registraciju ispisanu iz COMET sustava potpisanu i ovjerenu od strane igrača i kluba koji igrača prijavljuje za preregistraciju, u dva primjerka** (jedan primjerak ostaje tijelu nadležnom za registracije, a drugi se poslije ovjere vraća klubu)

Novu športsku iskaznicu ispisanu iz COMET sustava s fotografijom igrača, u novom formatu osobne iskaznice, izdaje i ovjerava nadležni ŽNS ili NS. Na predviđenom mjestu igrač je obvezan svojeručno se potpisati.

**Fotografija treba biti u elektronskom obliku ubačena u COMET sustav od strane kluba**, a za klubove koji nemaju pristup COMET sustavu ili nemaju tehničke mogućnosti za unos fotografije, isto će obaviti nadležni ŽNS ili NS, temeljem fotografije igrača dostavljene u elektronskom obliku.

**Fotografija treba biti jasna, ne starija od tri mjeseca, a igrač treba biti snimljen u dresu, s lica i gologlav.**

Materijali za preregistraciju iz članka 7/a i 7/c ove Odluke, trebaju biti ispisani iz COMET sustava i ovjereni od strane kluba, a za klubove koji nemaju pristup COMET sustavu ili nemaju tehničke mogućnosti za ispis istih, predviđene radnje će obaviti nadležni ŽNS ili NS.

Pisane upute klubovima i ŽNS-ima/NS-ima za provedbu postupka preregistracije, biti će dostupne u COMET sustavu te na web stranici HNS-a [www.hns-cff.hr](http://www.hns-cff.hr).

8. Klubovi su obvezni platiti pristojbu za preregistraciju koja se određuje u visini troškova za provođenje preregistracije, a koju utvrđuje izvršni odbor ŽNS-a. Brisovnica za nepreregistrirane igrače se izdaje uz pristojbu čija je visina ranije utvrđena.

9. Nakon zaprimanja predmeta preregistracije igrača, tijelo nadležno za registracije na sjednici:

a) pregledava materijal i uspoređuje dostavljene podatke sa svojim podacima, posebno obraćajući pozornost na točno unošenje podatka o pravu nastupa igrača,

b) odlučuje da se ispravni predmeti preregistriraju, a nepotpuni ili neispravni odbiju i vrate klubu.

Sve odluke o izvršenoj preregistraciji ili odbijanju preregistracije, obvezno se zapisnički utvrđuju.

Odluke o odbijanju provođenja preregistracije dostavljaju se klubovima s pisanim obrazloženjem ili objavom u službenom glasilu nadležnog ŽNS/NS.

U postupku preregistracije igrač zadržava registracijski broj unutar ŽNS/NS koji je imao prije preregistracije.

10. Odluke o obavljenim preregistracijama objavljuju se u službenim glasilima ŽNS/NS, a za igrače klubova Prve, Druge i Treće HNL, Prve HNLŽ i Prve HMNL, te ustupljenih igrača iz klubova navedenih liga, objavljuju se i u Glasniku HNS.

Preregistracije se moraju objaviti najkasnije:

a) za igrače klubova iz točke 2/a ove Odluke do 21.02.2018.

b) za igrače klubova iz točke 2/b i 2/c ove Odluke do 07.03.2018.

11. Klub ima pravo žalbe na neobavljenu preregistraciju u roku od osam dana od dana prijema ili objave odluke. Žalba se podnosi žalbenom tijelu nadležnog ŽNS-a.

12. Tijelo ŽNS/NS nadležno za registraciju odgovorno je za vođenje evidencije registriranih igrača u elektronskom sustavu „Comet“, kao i za ispravnost podataka koji se vode u evidenciji.

13. Odluka stupa na snagu danom objave u službenom glasilu HNS-a.

Predsjednik komisije za

ovjeru registracija HNS-a

Zagreb, 24.10.2017. Robert UROIĆ s.r.